บิ๊กแอปเปิ้ล อยู่ตรงสี่แยกสุคนธสวัสดิ์  มาจากทางเกษตร ผ่านแยกนี้ร้านอยู่ซ้ายมือ ป้ายอย่างใหญ่ ร้านนี้เป็นร้านแบบกึ่งผับ ด้านนอกนั่งดื่มได้ มีโต๊ะพูลด้านในเป็นคอกเทลเล้าจ์ ผมมาหาเพื่อนที่นี่ นัดกันไว้ที่ด้านนอก ขอรีวิวแต่ด้านนอกนะครับ

     ด้านนอกเป็นแบบโอเพ่นแอร์  มีโต๊ะอยู่ 10 กว่าโต๊ะ จะนั่งละเลียดหรือแทงพูลไปด้วยก็ได้ อาหารเน้นเป็นกับแกล้ม  ราคา ร้อยกลางๆถึงหลายร้อยแล้วแต่เมนู มิกเซอร์ 40 บาท 

     ขลุ่ยปู แป้งม้วนปูอัดทอดเป็นแท่งกลมๆยาวๆ กรอบๆ กัดไปเจอปูอัด เคี้ยวเพลิน

    กุ้งแก้ง เป็นกุ้งทอดทั้งเปลือก กินได้ทั้งเปลือก มีเครื่องยำมาให้ ลองคลุกเคล้าดูแล้วก็ได้รสชาติเพิ่มมาอีกนิด. 

    นั่งละเลียดคุยงานหรือเรื่องสัพเพเหระ ดูบอล ได้ทั้งนั้น วันนี้เพื่อนเลี้ยงครับเลยไม่รู้ราคา 555